**2024-2025 оқу жылының бірінші жартыжылдық**

**тәрбие жұмысының есебі**

**Сынып жетекшінің ТАӘ:** Төрехан М. Б

**Сынып:** 6 «ә»

Оқу жылының басында сыныпта 25 оқушы болды. Екінші тоқсанда 1 оқушы қосылып, қазіргі таңда сыныпта 26 оқушы бар. Мектепшілік есепте тұрған оқушылар жоқ. Тәртіптері жақсы.

Алтыншы сыныптың оқушылары өте белсенді, алғыр, ұйымшыл. Сыныпта әр дүйсенбі сайын жоспарға сәйкес тәрбие сағаты өтіледі. Сонымен қатар сыныптан тыс жұмыстар, оқушылармен профилактикалық шаралар жүргізіледі. Атап айтсам, «Тілім менің - тірлігімнің айғағы» атты өлең оқу челленджі, «Даналық ұстаздан» челленджі, «Мысалмен айтқан көп ойлар» (Ахмет Байтұрсынұлының әңгімесінен сахналық қойылым), «Бердібек Соқпақбаевтың туғанына 100 жыл», «Бұрымды қыз» челленджі, «Жедел қызмет нөмірлері», «Бассейндегі немесе судағы жарақаттар мен кездейсоқ оқиғаларды қалай болдырмауға болады?» т. б.

Сынып оқушылары мектептегі іс-шараларға, аудандық жарыстарға қатысып, жүлделі орындарға ие болып жүр. Мектепшілік «Күзгі балл» жарысында ІІ орын, Жаңа жылдық плакаттар байқауында І орын, қазақ күресінен аудандық турнирде Төлеген Б ІІІ орын, «Алтын сақа» олимпиадасынан Айдархан А І орын, Шарапатұлы Ғ ІІ орын, Шынуар К ІІІ орын, аудан бойынша өткізілген «Біз зорлық-зомбылыққа қарсымыз!» атты буклет байқауында Серікқызы Ә ІІІ орын, аудандық пәндік олипиадада Шынуар К ІІ орын, Шарапатұлы Ғ ІІІ орын, Арин М ІІІ орын, қыздар арасындағы аудандық волейболдан І орын т. б. спорттық және білім жарысында үнемі белсенділік танытады.

Үзіліс кезінде оқушылар қызықты ойындар ойнап, бір-біріне көмектесуге тырысады. Әр тоқсанның демалыс кезінде сыныппен қалаға шығып отырамыз. Тарихи жерлерге, мұражайға, ойын-сауық орталығына барып демалып, өздеріне жаңа ақпарат алып қайтады. Мұндай демалыстың оқушылар үшін пайдасы өте зор. Себебі, балалар бір-бірімен ойнап, достармен жақын араласуға, ұйымшылдықта болуға, уақытты тиімді пайдалануға тырысады, үйренеді.

Оқу жылының басынан бастап үш рет ата-аналар жиналысы өтті. Әр жиналыс қызықты форматта өтеді. Үштік одақтың жұмысының нәтижелі болуына бағытталады. Ата-аналардың балаларымен қарым-қатынасы, мектепке деген көзқарасы өте жақсы. Мектепшілік іс-шараларға белсенді түрде ат салысады. Бұл ұстаз-ата-ана-оқушының өзара сыйластығы, бір-біріне деген сенімінің жемісі деп білемін.